例如有唔少研究視知覺嘅科學家都會運用眼動追蹤（eye tracking）嘅方法，喺受試者睇視藝作品嗰陣監察住佢哋眼珠嘅鬱動，研究幅作品嘅特徵（題材同構圖等）會點樣影響受試者嘅眼珠鬱動，而眼珠鬱動又會點影響受試者有幾鍾意幅作品－而呢啲研究令到本嚟只係憑經驗同直覺嘅視藝設計原則（指藝術界一柞有關「要點先可以令幅作品受歡迎」嘅諗法）得到科學性嘅證據支撐，所以呢啲研究對廿一世紀嘅藝術設計起咗唔少作用。